**УКАЗАНИЯ В ИЗПЪЛНЕНИЕ НА ЗАКОНА ЗА ВЪВЕЖДАНЕ НА ЕВРОТО В РЕПУБЛИКА БЪЛГАРИЯ, КАСАЕЩИ ЛЕЧЕБНИТЕ ЗАВЕДЕНИЯ НА ТЕРИТОРИЯТА НА ОБЛАСТ ВРАЦА**

**(ЗВЕРБ)**

 Указания от Заместник-министър на здравеопазването Явор Пенчев, получени с писмо с изх. № 16-00-61/25.08.2025г. и наш. Вх. № 03-355/25.08.2025г. за всички лечебни заведения за необходимостта от предприемане на действия в изпълнение на Закона за въвеждане на еврото в Република България (ЗВЕРБ).

 ЗВЕРБ въвежда редица правила в различни сфери, които следва да бъдат съобразени, в това число и правила за двойно обозначаване на цените на стоките и услугите. Задължението и периода за двойно обозначаване на цените на стоките и услугите са подробно уредени в Раздел I „Двойно обозначаване на цените на стоките и услугите“ към Глава втора „Правила за обозначаване и период на двойно обращение. Разпространение и обмяна на евробанкноти и евромонети“ от ЗВЕРБ.

 Приложимите разпоредби следва да се съобразят и по отношение на информацията за утвърдените ценоразписи, предоставяна в Министерство на здравеопазването по реда на чл. 98, ал. 3 от Закона за лечебните заведения (ЗЛЗ).

 Всяка промяна на информацията по чл. 98 от ЗЛЗ следва да бъде оповестявана минимум 7 дни преди влизането й в сила на интернет страницата на лечебното заведение, както и същата да бъде изпратена за обновяване на сайта на Министерство на здравеопазването на електронен адрес: hospitalpricelist@mh.government.bg

**ДИРЕКЦИЯ „ МЕДИЦИНСКИ ДЕЙНОСТИ“**

**РЗИ-ВРАЦА**